Diari Oficial de la Generalitat Valenciana


Sumari del DOGV 6506, del 20-04-2011 (2011/4648)

ORDE 5/2011, de 15 d'abril, de la Conselleria d'Infraestructures i Transport, per la qual s'amplia el descans obligatori en la prestació de servicis de taxis durant els dies festius en l'Àrea de Prestació Conjunta d'Alacant.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/04/15/5/dof/vci/html**

### Dades del document

Número de DOGV
:   6506

Data del DOGV
:   20-04-2011

Secció del DOGV
:   I. DISPOSICIONS GENERALS

Número del document
:   2011/4648


Data del document
:   15-04-2011

Organisme emissor
:   Conselleria d'Infraestructures i Transport

Tipus de document
:   Ordre

Descriptors 

:   * Alacant
    * taxi
    * transport de viatgers
    * legislació
    * transport públic
    * jornada de treball
    * temps de descans

ORDE 5/2011, de 15 d'abril, de la Conselleria d'Infraestructures i Transport, per la qual s'amplia el descans obligatori en la prestació de servicis de taxis durant els dies festius en l'Àrea de Prestació Conjunta d'Alacant. [2011/4648]  
PREÀMBUL  
  
Pel Decret 18/1985, de 23 de febrer, del Consell de la Generalitat Valenciana, es faculta esta Conselleria per a la creació, la delimitació i l'ordenació, dins del territori de la nostra comunitat, d'àrees de prestació conjunta per als servicis de transport públic de viatgers amb automòbils de turisme, habitualment denominats taxis.  
Des de l'any 1999, la prestació de servicis de taxis en l'Àrea de Prestació Conjunta d'Alacant es realitza amb el règim de descans obligatori d'un dia a la setmana de dilluns a divendres, tendent a la millora de la qualitat del servici.  
En línia amb este plantejament i sobre la mateixa base, procedix aplicar este sistema durant els dies 21 d'abril, 22 d'abril, 25 d'abril, 2 de maig, 15 d'agost, 12 d'octubre, 1 de novembre, 6 de desembre i 8 de desembre de 2011.  
Per tot el que s'ha exposat, d'acord amb el Consell d'Operadors del Taxi en la sessió de 7 de març de 2011, de conformitat amb les competències que m'atribuïx l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 8 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,  
  
ORDENE  
  
Article 1. Objecte de l'orde  
L'objecte d'esta orde és ampliar el descans en la prestació de servicis de taxis durant els dies festius per als taxis de l'Àrea de Prestació Conjunta d'Alacant.  
  
Article 2. Prestació del servici  
Les autoritzacions de l'Àrea de Prestació Conjunta d'Alacant prestaran servici durant els dies festius de 2011 de la forma següent:  
  
- El dia 21 d'abril descansen les autoritzacions imparelles.   
- El dia 22 d'abril descansen les autoritzacions parelles.  
- El dia 25 d'abril descansen les autoritzacions imparelles.  
- El dia 2 de maig descansen les autoritzacions parelles.  
- El dia 15 d'agost descansen les autoritzacions imparelles.  
- El dia 12 d'octubre descansen les autoritzacions parelles  
- El dia 1 de novembre descansen les autoritzacions imparelles.   
- El dia 6 de desembre descansen les autoritzacions parelles.   
- El dia 8 de desembre descansen les autoritzacions imparelles.  
  
DISPOSICIÓ DEROGATÒRIA  
  
Única. Derogació  
Queden derogades totes les disposicions que del mateix rang o d'un rang inferior s'oposen al que establix esta orde.  
  
DISPOSICIÓ FINAL  
  
Única. Entrada en vigor  
L'orde entrarà en vigor l'endemà de la publicació en el Diari Oficial de la Comunitat Valenciana.  
  
València, 15 d'abril de 2011  
  
El conseller d'Infraestructures i Transport,  
MARIO FLORES LANUZA


Còpia Permalink ELI